Ramakrišna
<s>Ramakrišna (rođen kao Gadadhar Chattopadhyay ili Chatterji; Kamarpukur, Bengal, 18. veljače 1836. - Kolkata, 16. kolovoza 1886.) bio je indijski vjerski reformator i mistik.</s>

<s>O njegovu životu poznate su uglavnom legende.</s><s>Potječe iz siromašne brahmanske obitelji, u mladosti je bio sklon mistici.</s><s>Bio je svećenik božice Kālī u hramu blizu Kolkate, u kojem se posvetio asketizmu, jogi i tantričkim obredima.</s>

<s>U neohinduističkom duhu zastupao je stajalište o potpunoj istovrijednosti svih religija.</s><s>U borbi protiv kastinskog ekskluzivizma i fanatizma vjerskih sekti bio je Gandhijev preteča.</s><s>Sljedbenici su ga smatrali svetim čovjekom.</s><s>Njegov učenik Vivekananda počeo je po cijelome svijetu osnivati misije, koje do danas prevode i promiču djela indijskog vedantskog naučavanja.</s>

<s>Izvori
Bilješke i literatura
 Rāmakrišna, Hrvatska enciklopedija, www.enciklopedija.hr, pristupljeno 29. kolovoza 2016.</s><s>Ramakrišna, Proleksis enciklopedija, proleksis.lzmk.hr, pristupljeno 29. kolovoza 2016.</s><s>Borna Lulić, Indija - zemlja žudnje za Bogom, Nova prisutnost, časopis za intelektualna i duhovna pitanja 01/2011., Hrčak, hrcak.srce.hr, pristupljeno 29. kolovoza 2016.</s>

<s>Vanjske veze
Ostali projekti</s>

<s>Mrežna mjesta
 Ramakrishna Math and Ramakrishna Mission, stranice organizacije posvećene promicanju nauka Ramakrišne</s>

<s>Hinduizam
Biografije, Indija</s>

